Eastern Peripheral Expressway पर यात्रा के दौरान रहें सावधान! बेखौफ बदमाशों ने बंदूक की नोक पर फिर की लूट
सहायक प्रोफेसर ने बताया, "मैं विंडशील्ड की सफाई कर रहा था, तभी सफेद अपाचे बाइक पर दो लोग गलत साइड से आए और मुझसे गाजियाबाद का रास्ता पूछने के लिए रुके। मैंने उन्हें सीधे जाने को कहा। उन्होंने कुछ मीटर की यात्रा की, यू-टर्न लिया और मेरे पास वापस आ गए। इस बार बाइक पर पीछे बैठे शख्स के हाथ में देसी पिस्टल थी। उसने मेरे पेट पर बंदूक रख दी।"
गाजियाबाद. उत्तर प्रदेश के गाजियाबाद से गुजरने वाले Eastern Peripheral Expressway पर बेखौफ बदमाशों ने एक और अपराधिक घटना को अंजाम दिया है। इसबार बदमाशों ने एक assistant professor और उसकी पत्नी को gun point पर लूट लिया। अंग्रेजी अखबार टाइम्स ऑफ इंडिया में छपी खबर के अनुसार, एक सहायक प्रोफेसर, जो अपनी कार के इंजन की जांच करने के लिए ईस्टर्न पेरिफेरल एक्सप्रेसवे पर रुके थे, उन्हें एक बाइक पर सवार दो लोगों ने बंदूक की नोक पर पकड़ लिया और उनकी पत्नी द्वारा पहने गए सभी सोने के आभूषण देने के बाद ही उन्हें छोड़ा।पुलिस ने बताया कि दिल्ली निवासी अक्ष, जो एक निजी कॉलेज में मैकेनिकल इंजीनियरिंग पढ़ाते हैं, मुरादाबाद जा रहा थे। वह शनिवार शाम करीब 5 बजे अपनी पत्नी दिव्यांशी, अपने तीन महीने के बेटे, अपने भाई और मां के साथ साकेत घर से निकले थे। जब उनकी कार गाजियाबाद के मसूरी के पास ओवरब्रिज पर शाम करीब साढ़े सात बजे पहुंची, तो अक्ष इंजन की जांच करने के लिए और तेज बारिश के कारण विंडशील्ड से पानी पोंछने के कार से उतरे। तेज बारिश और महामारी के कारण एक्सप्रेसवे पर यातायात वैसे भी कम था।सहायक प्रोफेसर ने बताया, "मैं विंडशील्ड की सफाई कर रहा था, तभी सफेद अपाचे बाइक पर दो लोग गलत साइड से आए और मुझसे गाजियाबाद का रास्ता पूछने के लिए रुके। मैंने उन्हें सीधे जाने को कहा। उन्होंने कुछ मीटर की यात्रा की, यू-टर्न लिया और मेरे पास वापस आ गए। इस बार बाइक पर पीछे बैठे शख्स के हाथ में देसी पिस्टल थी। उसने मेरे पेट पर बंदूक रख दी।"जब अक्ष ने उनसे यह कहते हुए उसे जाने देने की गुहार लगाई कि उसने अपने तीन महीने के बेटे को भी ठीक से नहीं देखा है, तो दोनों ने उसकी पत्नी की ओर इशारा किया और उसे पहने हुए गहने सौंपने को कहा। इसके बाद दक्ष की पत्नी ने घबराट में अपने सभी गहने उतारकर बदमाशों को दे दिए। दक्ष ने आगे बताया, "मैंने अपनी कार स्टार्ट की और एक्सीलेटर दबाया। थोड़ी देर बाद, हमने दोबारा सफेद अपाचे देखी। वे कुछ देर हमारे पीछे-पीछे चले और फिर मसूरी की ओर मुड़ गए।"पीड़ित परिवार हापुड़ में एक पुलिस चेकपोस्ट पर रुका और उसने पूरा वाक्या वहां मौजूद पुलिसकर्मियों को सुनाया। अक्ष ने बताया, "वहां के सब-इंस्पेक्टर ने मुझे मसूरी पुलिस स्टेशन जाने के लिए कहा क्योंकि क्राइम स्पॉट उनके अधिकार क्षेत्र में आता है। मैं रात करीब नौ बजे मसूरी पहुंचा और शिकायत दर्ज कराई। फिर हमने मुरादाबाद की अपनी यात्रा फिर से शुरू की।"मसूरी थाने के SHO शैलेंद्र प्रताप सिंह ने बताया कि मामले में FIR दर्ज कर ली गई है। अनजान लोगों के खिलाफ IPC की धारा 392 (डकैती) के तहत मामला दर्ज कर लिया गया है। उन्होंने कहा कि हम एक्सप्रेस-वे और आसपास के इलाकों में लगे कैमरों से सीसीटीवी फुटेज की जांच कर रहे हैं। हमें उम्मीद है कि जल्द ही आरोपी की पहचान हो जाएगी।